(দিনাজপুর২৪.কম) বিল গেটসকে টপকে এখন বিশ্বের শীর্ষ ধনী জেভ বেজস। প্রথমবারের মতো সম্পদের পরিমান ৯ হাজার কোটি ডলার ছাড়ানোর পর মাইক্রোসফট প্রতিষ্ঠাতাকে পেছনে ফেললেন অ্যামাজনের সিইও বেজস। বৃহস্পতিবার বাজার খোলার পর বেজসের মোট সম্পদের পরিমান ছিল ৯ হাজার ৬০ কোটি ডলার। এতে করে বিল গেটসের থেকে ৫০ কোটি ডলার এগিয়ে যান তিনি। খবর ফোর্বস ম্যাগাজিনের। ফোর্বসের তালিকায় সর্বশেষ বিল গেটসকে টপকেছিলেন স্প্যানিশ রিটেইল জায়ান্ট আমান্সিও ওরতেগা। সেটা ছিল গত বছর। ওরতেগা শুধুমাত্র দু’দিন শীর্ষস্থান ধরে রাখতে পেরেছিলেন। প্রসঙ্গত, ফোর্বস ১৯৮৭ সাল থেকে বিশ্বজুড়ে বিলিয়নেয়ারদের সম্পদের তালিকা করা শুরু করে। সেই তালিকায় বিশ্বের শীর্ষ ধনীর তকমা পাওয়া ৭ম ব্যক্তি হলেন জেফ বেজস। এছাড়া, বিল গেটস ও ওয়ারেন বাফেটের পর তৃতীয় মার্কিনি।-ডেস্ক